Lav et referat af nedenstående tekst:

Tekst:
Fredag aften er der lagt op til et drabeligt opgør, når White Hawks og Aalborg Pirates går på isen i Frederikshavn i deres første kamp mod hinanden i denne sæson af Metalligaen. Begge hold kæmper for en god start, og ambitionerne er høje blandt alle holdene i ishockeyligaen. - Man glæder sig jo helt vildt, når en ny sæson står for døren. Det ser ud til at blive en spændende og jævnbyrdig liga i år, og der mange, der har sagt, de vil i top fire i år, men der er jo ikke plads til otte hold, siger direktøren for Frederikshavn White Hawks, Henrik Andersen, og griner. I den modsatte lejr er der også stor kampgejst inden i aften, hvor spillerne trækker stavene mod hinanden. - Der er ingen tvivl om, at når man spiller mod Frederikshavn, så vil man gerne vinde. Vi har ni nye spillere, der skal ind i den daglige rytme, men vi er allerede kommet et godt stykke henad vejen, og jeg tror, vi bliver bedre i løbet af sæsonen, siger assistenttræner i Aalborg Pirates, Ronny Larsen. Frederikshavn og Aalborg brager sammen fredag aften klokken 19, og du kan få en status på kampen, når vi sender live fra Scanel Hockey Arena i vores nyhedsudsendelse klokken 19.30.

Referat:
Fredag aften slås Frederikshavn White Hawks og Aalborg Pirates i Metal Ligaen om en god start på sæsonen.